Ο ρόλος της τριχοσκόπησης στην παρακολούθηση αποτελεσματικότητας της θεραπείας στη μυκητίαση τριχωτού κεφαλής
Creators: name: Γκεντσίδη, Θεοδοσία Ηλία
Publisher: name: Aristotle University of Thessaloniki
Year: 2023
Subjects: Τριχοσκόπηση
Δερματοφυτία τριχωτού κεφαλής
τριχοσκοπική ίαση
Trichoscopy
Tinea Capitis
Trichoscopic cure

description: Eισαγωγή: Ο όρος μυκητίαση τριχωτού κεφαλής αναφέρεται σε λοίμωξη των τριχών και του δέρματος της κεφαλής από δερματόφυτα, συνηθέστερα στα παιδιά. Η διάγνωση βασίζεται στην κλινική εξέταση και την άμεση μικροσκόπηση και επιβεβαιώνεται με την καλλιέργεια του υπεύθυνου μύκητα. Αρκετά τριχοσκοπικά ευρήματα έχουν συσχετιστεί με τη νόσο, όπως οι τρίχες δίκην κόμματος, τιρμπουσόν, ζιγκ-ζαγκ, σημάτων Μορς, σπασμένες τρίχες, μαύρα στίγματα και λέπι (περιθυλακικό ή διάχυτο). Ωστόσο, ελάχιστα είναι τα δεδομένα για το αν η επιμονή ή εξαφάνιση αυτών των κριτηρίων, σε ασθενείς που λαμβάνουν θεραπεία, μπορεί να προβλέψει με αξιοπιστία το τελικό αποτέλεσμα της καλλιέργειας. Σκοπός: Σκοπός αυτής της μελέτης είναι να διερευνήσει ποια τριχοσκοπικά κριτήρια μπορούν να προβλέψουν την ίαση ή όχι των ασθενών που υποβάλλονται σε συστηματική αγωγή για δερματοφυτία τριχωτού κεφαλής πριν είναι διαθέσιμο το αποτέλεσμα της καλλιέργειας και να αξιολογήσει εάν η τριχοσκόπηση μπορεί να χρησιμοποιηθεί για την επιβεβαίωση οριστικής ίασης (τριχοσκοπική ίαση) χωρίς την ανάγκη μυκητολογικού ελέγχου. Υλικά και Μέθοδος: Mια προοπτική κλινική μελέτη πραγματοποιήθηκε στην Α΄ Δερματολογική Κλινική ΑΠΘ, Γενικό Νοσοκομείο Δερματικών Παθήσεων Θεσσαλονίκης. Κριτήριο ένταξης αποτελούσε η παρουσία κλινικών και τριχοσκοπικών ευρημάτων μυκητίασης τριχωτού κεφαλής και η θετική καλλιέργεια σε ασθενείς που δεν είχαν λάβει θεραπεία τις τελευταίες τριάντα μέρες. Οι δερματοσκοπικές εικόνες ελήφθησαν με χρήση κάμερας συνδεδεμένης με δερματοσκοπικό φακό (Dermlite photosystem x10, 3GEN). Οι ασθενείς αξιολογούνταν βάσει δερματοσκόπησης, άμεσης μικροσκόπησης και καλλιέργειας στην αρχή και κατόπιν κάθε τέσσερις εβδομάδες, λαμβάνοντας συστηματική και τοπική αγωγή, μέχρι αρνητικοποίησης της καλλιέργειας. Οι δερματοσκοπικές εικόνες αξιολογούνταν από δύο ανεξάρτητους ερευνητές που δεν γνώριζαν το αποτέλεσμα της καλλιέργειας για την παρουσία ή όχι τριχών δίκην κόμματος, τιρμπουσόν, ζιγκ-ζαγκ, σημάτων Μορς, σπασμένων τριχών, μαύρων στιγμάτων, ερυθήματος, λεπίων. Σε περίπτωση διαφωνίας, ένας τρίτος ερευνητής αξιολογούσε το περιστατικό. Για κάθε τριχοσκοπικό κριτήριο υπολογίστηκε η ευαισθησία, ειδικότητα, θετική προγνωστική αξία (%)-PPV, αρνητική προγνωστική αξία (%)-NPV και διάστημα εμπιστοσύνης 95%. Aποτελέσματα: 23 ασθενείς μέσης ηλικίας 14.6 έτη (εύρους 5- 32), φωτότυπου ΙΙ-ΙΙΙ κατά Fitzpatrick, συμπεριλήφθησαν στη μελέτη. Τα τριχοσκοπικά κριτήρια με την υψηλότερη ευαισθησία ήταν το ερύθημα (95.45%), τα μαύρα στίγματα (93.94%) και οι σπασμένες τρίχες (87.88%) υποδεικνύοντας ότι αυτά ήταν συνήθως παρόντα επί θετικής καλλιέργειας. Οι τρίχες δίκην κόμματος, τιρμπουσόν, ζιγκ-ζαγκ, σημάτων Μορς και σπασμένες τρίχες είχαν 100% θετική προγνωστική αξία , έτσι η παρουσία τους δηλώνει υψηλή υποψία για θετικό αποτέλεσμα της εν αναμονή καλλιέργειας σε ασθενείς που υποβάλλονται σε θεραπεία. Τα κριτήρια με την υψηλότερη αρνητική προγνωστική αξία ήταν οι σπασμένες τρίχες (89.74%), το ερύθημα (88.89%) ,τα μαύρα στίγματα (88.24% ) και οι τρίχες δίκην σημάτων Μορς (85.19% ), δηλώνοντας πως η σταδιακή εξαφάνισή τους κατά τη θεραπεία συνοδεύεται από αρνητική καλλιέργεια και άρα ίαση. Χαμηλής ειδικότητας και μέτριας θετικής προγνωστικής αξίας αποδείχθηκαν τα μαύρα στίγματα, και η παρουσία ερυθήματος και λεπίων, έτσι όταν αυτά δεν συνοδεύονται από άλλα τριχοσκοπικά ευρήματα δεν αποδεικνύουν από μόνα τους ύπαρξη νόσου. Συμπέρασμα: Η τριχοσκόπηση μπορεί να διευκολύνει την παρακολούθηση αποτελεσματικότητας της θεραπείας σε ασθενείς με μυκητίαση τριχωτού κεφαλής και η τριχοσκοπική ίαση, στα πλαίσια της κλινικής αξιολόγησης, θα μπορούσε να αντικαταστήσει την μυκητολογική εξέταση αν αυτό επιβεβαιωθεί και από άλλες μελέτες
description: Introduction: Tinea Capitis (TC) is a dermatophytic infection of the hair that mostly occurs in children. The diagnosis is based on clinical examination and direct microscopy and is established with fungal culture. Several trichoscopic features have been associated with TC, such as comma, corkscrew, zig-zag, morse-code and broken hairs, black dots, and perifollicular or diffuse scaling. However, scarce evidence exists on whether the persistence or disappearance of these findings reliably predict the final result of the fungal culture in TC treatment monitoring. Objective: The aim of this study is to investigate which trichoscopic criteria predict the persistence or resolution of TC after treatement and assess whether trichosopy can be used to confirm a definite cure, without requiring a culture. Material and Method: A prospective clinical study was conducted at the 1st Dermatology Center of Thessaloniki. Inclusion criteria were the presence of clinical and trichoscopic findings of TC and a positive mycological examination. Trichoscopic images were captured at baseline and in every sequential visit using a camera with an attached dermoscopic lens (Dermlite photosystem, 3Gen) at 10-fold magnification. Patients were evaluated trichoscopically and mycologically at baseline and subsequently every four weeks, under topical and systematic treatment, until negative direct microscopy and fungal culture was attained. When clinical presentation was highly suggestive of TC and direct microscopy was positive, systematic treatment was initiated right away, before the results of the fungal culture. The trichoscopic images were evaluated by 2 independent investigators, blinded to the result of the fungal culture, for the presence of predefined criteria. A third investigator was involved in case of disagreement. The evaluated criteria included comma, corkscrew, zig-zag, morse-code and broken hairs, black dots, erythema and scaling. Sensitivity (%), specificity (%), positive predictive value-PPV (%), negative predictive value-NPV (%) and 95% Confidence Interval (CI) were calculated for each trichoscopic criterion, using the result of the fungal culture as reference. Results: 23 patients with a mean age of 14.6 years (range: 5-32) and skin type Fitzpatrick II and III were included in the study. The most commonly isolated dermatophyte was M.canis (61.0%) followed by T. mentagrophytes (26.0%), and T. tonsurans (13.0%) each. The features with the highest sensitivity were erythema (95.45%), black dots (93.94%) and broken hairs (87.88%), indicating that these features are usually present when the culture was positive. Comma, corkscrew, zig-zag, morse-code and broken hairs had a100% PPV, suggesting that the trichoscopic persistence of these features in the follow up during treatment is highly predictive of positive fungal culture and should warrant treatment continuation. The features with the highest NPV were broken hairs (89.74%), erythema (88.89%), black dots (88.24%) and morse-code hairs (85.19%). Therefore, the gradual resolution of these features is highly suggestive of negative fungal culture and, thus, disease cure. Moreover, our study indicates that the dermatoscopic maintenance of black dots, erythema and scaling, because of their low specificity and moderate PPV, when observed with no other trichoscopic findings, are not sufficient to predict residual disease. Conclusion: Trichoscopy can facilitate TC treatment monitoring and trichoscopic cure, added to the clinical assessment, could potentially replace mycological cure evaluation, if confirmed by further studies